জাপান অ্যাকাডেমি ফিল্ম প্রাইজের প্রথম পাঁচে ভারতের ছবি

কলকাতা: লাপাতা লেডিসের (Laapataa Ladies) মুকুটে নয়া পালক। আন্তর্জাতিক চলচ্চিত্রের আঙিনায় আমির খান ও কিরণ রাওয়ের ‘লাপাতা লেডিজ’। জাপান অ্যাকাডেমি ফিল্ম প্রাইজের (Japan Academy Prize) প্রথম পাঁচে ভারতের ছবি। শ্রেষ্ঠ বিদেশি ছবি ক্যাটাগরিতে প্রতিদ্বন্দ্বিতা করছে ছবিটি। এই ছবির গল্প লিখেছেন বঙ্গসন্তান বিপ্লব গোস্বামী।

প্রায় পাঁচ কোটি টাকা বাজেটে তৈরি ছবির আয় পঁচিশ কোটি টাকার একটু বেশি। “লাপাতা লেডিজ” দুটি তরুণ বধূর গল্পের উপর ভিক্তি করে তৈরি সিনেমাটি। যারা ট্রেনে নিজেদের স্বামীর বাড়িতে যাওয়ার পথে একে অপরের সাথে বদলে যায়। ছবিতে নিতাংশি গয়েল, প্রতিভা রান্তা, স্পর্শ শ্রীবাস্তব, ছায়া কাদম, এবং রবি কিষাণকে অভিনয় করতে দেখা গিয়েছিল। গত মাসে, আমির খান “লাপাতা লেডিজ” অস্কার থেকে বাদ পড়েছিল। তবে এবার জাপান অ্যাকাডেমি চলচ্চিত্র পুরস্কারে শর্টলিস্টেড হল ‘লাপাতা লেডিজ’। শ্রেষ্ঠ বিদেশি ছবি ক্যাটাগরিতে প্রতিদ্বন্দ্বিতা করছে ছবিটি। ‘লাপাতা লেডিজ’-এর পাশাপাশি শর্ট লিস্টেড হয়েছে ‘ওপেনহাইমার’, ‘পুওর থিংস’, ‘দ্য জোন অফ ইন্টারেস্ট’, ‘সিভিল ওয়ার’-এর মতো সারা পৃথিবীতে সাড়া ফেলে দেওয়া ছবি।